text: Dement kvinde eftersøges på andet døgn
  13 maj 2014 kl. 04.22
  Tirsdag morgen kl. 8 genoptager Syd- og Sønderjyllands Politi eftersøgningen af en 68-årig dement kvinde fra Bramming, der har været savnet siden søndag aften.
  På en hvid cykel af mærket MBK forlod hun sin bopæl i Bramming, og hun har også medbragt en hvid cykelhjelm.
  Mandag har politiet fået tre henvendelser fra borgere, der sandsynligvis så kvinden i løbet af søndagen. Først klokken 11.20, derefter klokken 17.40 og så klokken 20.30.
  Kvinden hedder Jytte Blæsbjerg, har mørkt hår, briller, og er lille og spinkel. Hun er en erfaren cyklist, så hun kan være kommet langt væk hjemmefra.
  - Eftersøgningen går i gang igen her til morgen med hunde og hjælp af Hjemmeværnet, siger vagtchef Jan Stokholm fra Syd- og Sønderjyllands Politi til TV SYD.
  Politiet vil fortsat gerne høre fra folk der har set den 68-årige kvinde på telefon 114.
  